CELEX: 31978D1041
Language: el
Date: 1978-12-21 00:00:00
Title: 78/1041/ΕΟΚ: Απόφαση τού Συμβουλίου τής 21ης Δεκεμβρίου 1978 περί τροποποιήσεως τής αποφάσεως 71/143/ΕΟΚ «περί δημιουργίας μηχανισμού μεσοπρόθεσμης χρηματοδοτικής συνδρομής»

Avis juridique important

|

31978D1041

78/1041/ΕΟΚ: Απόφαση τού Συμβουλίου τής 21ης Δεκεμβρίου 1978 περί τροποποιήσεως τής αποφάσεως 71/143/ΕΟΚ «περί δημιουργίας μηχανισμού μεσοπρόθεσμης χρηματοδοτικής συνδρομής»  

Επίσημη Εφημερίδα αριθ. L 379 της 30/12/1978 σ. 0003 - 0004 Ελληνική ειδική έκδοση: Κεφάλαιο 10 τόμος 1 σ. 0181  Ισπανική ειδική έκδοση: Κεφάλαιο 10 τόμος 1 σ. 0075  Πορτογαλική ειδική έκδοση : Κεφάλαιο 10 τόμος 1 σ. 0075 

ΑΠΟΦΑΣΗ ΤΟΥ ΣΥΜΒΟΥΛΙΟΥ της 21ης Δεκεμβρίου 1978 περί τροποποιήσεως της αποφάσεως 71/143/ΕΟΚ "περί δημιουργίας μηχανισμού μεσοπρόθεσμης χρηματοδοτικής συνδρομής"ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως τα άρθρα 103 και 108,  τη γνώμη της Νομισματικής Επιτροπής,  την πρόταση της Επιτροπής,  Εκτιμώντας:  ότι το Ευρωπαϊκό Συμβούλιο που συνήλθε στις Βρυξέλλες την 5η Δεκεμβρίου 1978, εξέδωσε ψήφισμα στο οποίο διατυπώνονται οι διατάξεις οι αναφερόμενες στη δημιουργία του Ευρωπαϊκού Νομισματικού Συστήματος- ότι το σύστημα αυτό συνεπάγεται αύξηση των ανωτάτων  ορίων πιστώσεως των Κρατών μελών στο πλαίσιο του μηχανισμού μεσοπρόθεσμης χρηματοδοτικής συνδρομής- ότι το Ευρωπαϊκό Συμβούλιο προέβλεψε ρητά ότι το ύψος αυτής της συνδρομής θα ανέλθει σε 11 δισεκατομμύρια ΕΝΜ, πράγματι διαθεσίμων- ότι το ψήφισμα του Ευρωπαϊκού Συμβουλίου της 5ης Δεκεμβρίου 1978 προβλέπει ότι οι διευθετήσεις των υπαρχουσών πιστώσεων θα διατηρηθούν στη διάρκεια της αρχικής φάσεως λειτουργίας του Ευρωπαϊκού Νομισματικού Συστήματος και θα παγιωθούν σε ένα μοναδικό  Ταμείο κατά την τελική φάση- ότι αρμόζει να διατηρηθούν οι υποχρεώσεις των Κρατών μελών καθ' όλη τη διάρκεια της μεταβατικής περιόδου του συστήματος- ότι είναι σκόπιμο να χρησιμοποιηθεί η ΕΝΜ τόσο στη μεσοπρόθεσμη χρηματοδοτική συνδρομή όσο και στη βραχυπρόθεσμη νομισματική υποστήριξη για την έκφραση των απαιτήσεων και των υποχρεώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:   Άρθρο 1  Η απόφαση 71/143/ΕΟΚ του Συμβουλίου της 22ας Μαρτίου 1971 περί δημιουργίας μηχανισμού μεσοπρόθεσμης χρηματοδοτικής συνδρομής(1), όπως τροποποιήθηκε τελευταία από την απόφαση 78/49/ΕΟΚ(2), τροποποιείται ως εξής:  1. Το άρθρο 1 παράγραφος 2 αντικαθίσταται από το ακόλουθο κείμενο:  "2. Η υποχρέωση αυτή ισχύει μέχρι την 31η Δεκεμβρίου 1980." 2. Το άρθρο 3 παράγραφος 5 πρώτη περίοδος αντικαθίσταται από το ακόλουθο κείμενο:  "Οι απαιτήσεις και υποχρεώσεις που προκύπτουν από την αμοιβαία συνδρομή εκφράζονται σε ΕΝΜ όπως καθορίζονται στο άρθρο 1 του κανονισμού (ΕΟΚ) αριθ. 3180/78(3)." 3. Το άρθρο 5 παράγραφος 2 πρώτη περίοδος αντικαθίσταται από το ακόλουθο κείμενο:  "Σε περίπτωση αναχρηματοδοτήσεως εκτός του συστήματος, το Κράτος οφειλέτης δέχεται την αντικατάσταση της αρχικής εκφράσεως του χρέους του σε Ευρωπαϊκές Νομισματικές Μονάδες από την έκφραση στο νόμισμα που χρησιμοποιείται για την αναχρηματοδότηση." 4. Το παράρτημα αντικαθίσταται από το ακόλουθο κείμενο:  "ΠΑΡΑΡΤΗΜΑ Τα ανώτατα όρια των πιστώσεων που προβλέπονται στο άρθρο 1 παράγραφος 1 της παρούσης αποφάσεως είναι τα ακόλουθα:   "" ID="1">Γερμανία (ΟΔ)> ID="2">3 105> ID="3">22,02"> ID="1">Βέλγιο> ID="2">1 000> ID="3">7,09"> ID="1">Δανία> ID="2">465> ID="3">3,30"> ID="1">Γαλλία> ID="2">3 105> ID="3">22,02"> ID="1">Ιρλανδία> ID="2">180> ID="3">1,28"> ID="1">Ιταλία>  ID="2">2 070> ID="3">14,68"> ID="1">Λουξεμβούργο> ID="2">35> ID="3">0,25"> ID="1">Κάτω Χώρες> ID="2">1 035> ID="3">7,34"> ID="1">Ηνωμένο Βασίλειο> ID="2">3 105> ID="3">22,02"> ID="2">14 100> ID="3">100,00">"  Άρθρο 2  Η παρούσα απόφαση απευθύνεται στα Κράτη μέλη.  Τα Κράτη μέλη αποπερατώνουν τις εσωτερικές διαδικασίες που είναι ενδεχομένως αναγκαίες για τη θέση σε εφαρμογή της παρούσης αποφάσεως το αργότερο στις 30 Ιουνίου 1979. Στον ενδιάμεσο χρόνο τα Κράτη μέλη που έχουν ακόμη ανάγκη νομοθετικών διατάξεων στο  θέμα αυτό καθιστούν διαθέσιμη, με ενδιάμεση χρηματοδότηση, την μεσοπρόθεσμη αύξηση της αναλογίας τους.  Έγινε στις Βρυξέλλες, στις 21 Δεκεμβρίου 1978.  Για το Συμβούλιο Ο Πρόεδρος Otto Graf LAMBSDORFF  (1) ΕΕ αριθ. Ν 73 της 27. 3. 1971, σ. 15.  (2) ΕΕ αριθ. Ν 14 της 18. 1. 1978, σ. 14.  (3) ΕΕ αριθ. Ν 379 της 30. 12. 1978, σ. 1.